als_Latn dik_Latn sag_Latn
Prokuroria e Tiranës ka zbuluar një skemë piramidale, në të cilën rreth 300 persona janë mashtruar se, duke qenë anëtarë të një organizatë speciale, do të fitonin të ardhura në shuma të mëdha. Por, në fund ka rezultuar se jo vetëm nuk kanë krijuar të ardhura, por organizatorët e skemë u kanë marrë rreth 3000 euro secili.
sipas burimeve zyrtare Prokuroria e Tiranës dërgon për gjykim kërkesën ndaj shtetasit kroat Damir Miserda, i akuzuar se në bashkëpunim me dy shtetas kosovarë, kanë krijuar një skemë mashtruese piramidale në dëm të një numri të madh personash, duke përfituar një shumë mbi 530 mijë euro.
Hetimi për këtë çështje ka nisur në vitin 2011 dhe fillimisht janë marrë të pandehur dhe janë dënuar me 10 vjet burgim (në mungesë) dy shtetasit kosovarë, Burim Haxhiolli dhe Valon Kyçyku. Ndërkohë, megjithëse ishte i njohur fakti që kishin edhe një bashkëpunëtor të tretë, nuk u arrit të evidentohej në atë kohë shtetasi kroat.
Pas hetimeve të kryera, me ndihmesën edhe të Drejtorisë për Marrëdhënie Juridiksionale me Jashtë në Prokurorinë e Përgjithshme, u arrit të evidentohej se personi i tretë ishte shtetasi kroat, Damir Miserda, për të cilin kanë përfunduar tashmë
hetimet dhe është dërguar për gjykim.
Tre personat, pra dy shtetasit kosovarë dhe shtetasi kroat, të cilët akuzohen për “Mashtrim” më shumë se njëherë dhe me pasoja të rënda, si edhe për “Pastrim të produkteve të veprës penale”, kanë bindur persona të shumtë për t’u anëtarësuar ne shoqërinë “Eurolife”, e cila vepron ne shërbim te shoqërisë “Gemak”, subjekte këto te regjistruara ne Shkup, Maqedoni. Ne momentin e anëtarësimit, subjektet e dëmtuar kanë paguar secili shumën 2290 euro, e cila shpërndahej te të pandehurit, të cilët kanë përvetësuar shumën 532.163 euro. Kjo shumë ka shkuar drejtëpërdrejtë për llogari të tre të akuzuarve, ndërkohë që një shumë tjetër parash është shpenzuar për sallat ku zhvilloheshin konferencat. Pra, kjo dëshmon se numri i personave të mashtruar është
rreth 300.
Nëpërmjet mashtrimit, drejtuesit e kësaj skeme u premtonin anëtarëve që, pas trajnimeve të tyre, do të kishin mundësi të siguronin shuma të konsiderueshme parash. Por, nga hetimi u provua se gjatë seancave “trajnuese”, e vetmja temë që mbahej nga të pandehurit ishte se si të afronin sa më shumë pjesëmarrës në shoqërinë e tyre, të cilët duhej të paguanin 2290 euro për anëtarësim.
als_Latn als_Latn als_Latn als_Latn als_Latn als_Latn als_Latn als_Latn